Udruženje Naša Jugoslavija

**Udruženje ''Naša Jugoslavija*** je nestranačka, nevladina i neprofitna organizacija čiji je glavni cilj stabilizovanje odnosa među ljudima na području [[Socijalistička Federativna Republika Jugoslavija|nekadašnje Jugoslavije]] i ostvarenje uske i čvrste saradnje među njima na svim planovima. Pored toga, udruženje se i čvrsto zalaže za priznavanje [[jugoslaveni|jugoslovenske nacije]].

== Ciljevi ==

Nekih od ciljeva udruženja:
* prevladavanje svih uzroka međunacionalnih mržnji i netolerancija
* stabilizacija odnosa i uspostavljanje novog povjerenja među svim narodima sa jugoslovenskog prostora
* oživljavanje i zalaganje za razvoj dobrih odnosa među narodima sa jugoslovenskog prostora
* aktivnosti u cilju unapređenja ekonomskih, kulturnih, naučnih, sportskih i drugih odnosa
* zalaganje za mirno rešavanje nesuglasica sporova nastalih na prostoru nekadašnje Jugoslavije
* zalaganje za razvijanje i unapređenje svih vrsta komunikacija među državama nastalim na prostoru Jugoslavije i drugih država sa prostora Balkana
* razmena iskustava i analiza nivoa socijalne zaštite (zdravstveno i penziono osiguranje), opšte sigurnosti građana i kvaliteta društvenih odnosa (u porodici, na radnim mjestima, u školama i drugdje) i poređenje sa rezultatima reformi iz ovih oblasti u novonastalim državama
* istraživanje istine o svim uzrocima rata iz 90-ih godina
* izlazak iz stanja općeg siromaštva najvećeg broja stanovništva svih novonastalih država, ukidanjem ograničenja koja su uzrok bilo kog vida osiromašenja, posebno djece, starijih, bolesnih i nemoćnih
* zalaganje za zaštitu prava radnika i zaštitu radnih odnosa bez obzira na spolne, vjerske i bilo koje druge razlike, kao i pravednu nadoknadu za ostvareni rad
* besplatna zdravstvena zaštita svih građana i reforma penzionog sistema u cilju obezbjeđenja dostojanstvenog života najstarijeg sloja stanovništva

== Stavovi ==
Nekih od stavova Udruženja *Naša Jugoslavija* su da:

* jugoslovenski narodi i narodnosti imaju zajedničko poreklo, zajedničku istoriju, kulturne, jezične, teritorijalno-ekonomske i političke sličnosti i da među njima postoji međusobna zavisnost
* da je njihova bivša zajednička država Jugoslavija u cjelokupnoj povijesti svih njenih naroda i narodnosti ostvarila svoje najveće domete, najveći stupanj razvoja i međunarodnog priznanja
* da su etnički Jugoslaveni, kao i svi ostali narodi sa jugoslavenskog prostora, nepobitna državotvorna činjenica utemeljena na svim kriterijima pojma nacije i da ih treba priznati kao posebnu naciju

== Časopis udruženja ==
Časopis Udruženja *Naša Jugoslavija* se zove "Bilten" i za sada se prikazuje isključivo u online formi na internet adresi udruženja, a godišnje se objavljuju dva izdanja. "Bilten" ima zadatak da se u pisanoj formi bavi temama koje su direktno ili indirektno vezane za interese stanovnika jugoslovenskih država, no i onih koji žive širom svijeta, a vezani su za svoje korijene.

Udruženje želi tim putem predstaviti publici aktuelnosti iz raznih segmenata društvenog života svih novonastalih država, te prikazati neke zanimljivosti iz vremena nekadašnje Jugoslavije, stavljajuči poseban akcent na uslove rada i konkretne djelatnosti oko raznih društvenih organizacija u kojima su važnu ulogu i veliku odgovornost nosili mladi.

== U Hrvatskoj ==
Koordinaciono tijelo hrvatskog ogranka Naše Jugoslavije je krajem marta 2008. godine u [[Istra|istarskom]] gradu [[Pula|Puli]] održao sastanak, na kojem je postavilo smjernice i pravila kojima želi ići. U toku iste godine predan je i zahtjev za registraciju udruženja. Nakon višemjesečnog čekanja na odgovor nadležnih organa, stigao je negativan odgovor, zbog čega je podnijeta žalba. U međuvremenu se [[29. 7.|29. jula]] [[2009]]. godine održava osnivačka skupština udruženja u Puli, osnivači su bili Zlatko Stojković i Matija Rojnić iz Pule i Krešo Seb iz [[Zagreb]]a, a udruženje je u tom momentu već brojalo oko 200 članova. Krajem te 2009. godine, udruženje je [[Hrvatski sabor|Hrvatskom saboru]] i hrvatskom [[Državni zavod za statistiku (Hrvatska)|Državnom zavodu za statistiku]] uputilo i inicijativu za priznavanje jugoslovenske nacije. Početkom 2010. godine, napokon je stiglo rješenje kojim se odobrava upisanje Udruženja *Naša Jugoslavija* u registar udruga Republike Hrvatske. Na prvoj redovnoj skupštini udruženja 2010. godine, konstatirano je da se *Naša Jugoslavija* treba širiti Hrvatskom, tako što će se osnivati *Klubovi Jugoslavena''. Prvi Klub Jugoslavena bio je osnovan u Split već krajem 2009. godine, a sledeći takvi klubovi bi se trebali osnivati i u Zagrebu i Rijeci. Naša Jugoslavija ima najviše članova u Puli, Zagrebu i Rijeci.

## U Bosni i Hercegovini
2008. godine je predan zahtjev za registraciju udruženja u Bosni i Hercegovini. Udruženje u Bosni i Hercegovini održalo je svoju osnivačku skupštinu 14. Marta 2009. godine. Međutim, Ministarstvo pravde Bosne i Hercegovine odbilo je zahtjev za registraciju "Naše Jugoslavije", a kao razlog je navedeno da organizacija u svom nazivu ne smije koristiti riječ "Jugoslavija". Ministarstvo je čak obrazložilo da bi udruženje "predstavljalo opasnost za sigurnost i državni integritet države Bosne i Hercegovine". Predsednik bosansko-hercegovačkog ogranka je medicinski menadžer Dalibor Tomić.

## U Srbiji
Naša Jugoslavija je zvanično registrirana organizacija u Republici Srbiji, sa sjedištem u Smederevu. Osnovana je u maju 2008. godine. Predsednik udruženja "Naša Jugoslavija" u Srbiji je profesionalni pilot Vladimir Milosavljević.

## U Makedoniji
Udruženje je i u Makedoniji bilo aktivno. Bilo je pokušaja da se i tamo organizira, ali do sada, bez uspjeha.

## Povezano
* Savez Jugoslavena
* Jugoslaveni (nacionalnost)
* Jugosloveni u Srbiji
* Jugosloveni u Bosni i Hercegovini
* Jugoslaveni u Hrvatskoj
* Jugosloveni u Makedoniji
* Jugoslaveni u Crnoj Gori
* Jugosloveni u Sloveniji

## Reference

## Vanjske veze
* Aktualne stranice na www.NasaJugoslavija.org
*Arhiva službenih stranica Nasa-Jugoslavija.org 
* Izvod iz registra udruženja građana Republike Srbije na kome se nalazi udruženje Naša Jugoslavija